Tapetum lucidum
Svjetleći očni sloj, poznatiji kao tapetum lucidum (lat. = svijetla tapeta) je sloj tkiva u oku mnogih kičmenjaka. Ležeći odmah iza mrežnjače, on je retroreflektor. Reflektira vidljivu svjetlost natrag kroz mrežnjaču, povećavajući svjetlost dostupnu fotoreceptorima (iako malo zamućuje sliku). Tapetum lucidum doprinosi superiornom noćnom vidu nekih životinja. Mnoge od njih su noturne, posebno mesojedi, dok su druge dubokomorske životinje. Slične adaptacije javljaju se kod nekih vrsta pauka. Uskonosni primati, uključujući i ljude, dnevni su i nemaju tapetum lucidum . Jedini izuzetak od ovog uopćavanja je neotropski rod noćnih majmuna Aotus; ponekad se opisuju kao tapetum lucidum od kolagenskih vlakana, ali im nedostaju reflektirajući kristali riboflavina prisutnih u očima noćnih primata Strepsirrhini.